**În miez de lună plină**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din faună, în mine,

Un lup flămând revine,

Se naşte şi renaşte,

Dar nu ştiu pentru cine;

Ca sfântul pentru moaşte,

Se târguie pe-un bine,

Iar soarele, ce-apune

Din razele ciorchine,

Îmi veştejeşte floarea

Ce nu-mi mai aparţine.

Un lup flămând mă-mpinge

În turma de feline,

Unde-mi va fi necasa

Cântărilor divine

Şi mă adap din râul

Ce peste mine vine,

Secându-i valul. – Malul

De moarte şi ruşine

În faună se-ntoarce

Şi-n scorburi citadine

Adoarme-n hibernare,

Dar nu ştiu pentru cine.

26 august-20 septembrie 2016, Constanţa